b'\n_START_ARTICLE_\nDiokletianas\n_START_SECTION_\nBiografija\n_START_PARAGRAPH_\nDiokletianas gim\xc4\x97 vargingoje ilyr\xc5\xb3 \xc5\xa1eimoje Dalmatijoje ir per karinius rangus i\xc5\xa1kilo iki kavalerijos vado valdant imperatoriui Karui. Po Karo ir jo s\xc5\xabnaus Numeriano mirties kare su Persija, Diokletianas buvo paskelbtas imperatoriumi. \xc4\xae titul\xc4\x85 pretendavo kitas Karo s\xc5\xabnus Karinas, bet Diokletianas j\xc4\xaf nugal\xc4\x97jo Margo m\xc5\xab\xc5\xa1yje. Su jo \xc4\xaf\xc5\xbeengimu \xc4\xaf sost\xc4\x85 baig\xc4\x97si III am\xc5\xbeiaus kriz\xc4\x97. Jis paskyr\xc4\x97 koleg\xc4\x85 karinink\xc4\x85 Maksimian\xc4\x85 Herkulij\xc5\xb3 vyresniuoju imperatoriumi (Augustu) 285 m. Konstancijus I Chloras ir Galerijus 293 m. kovo 1 d. tapo jaunesniaisiais imperatoriais (Cezariais). Tetrarchijoje kiekvienas i\xc5\xa1 keturi\xc5\xb3 imperatori\xc5\xb3 vald\xc4\x97 po ketvirt\xc4\xaf imperijos. Diokletianas saugojo imperijos sienas ir sunaikino gr\xc4\x97smes savo vald\xc5\xbeiai. Jis nugal\xc4\x97jo sarmatus ir karpius per kelias kampanijas 285-299 m., alemanus 288 m., uzurpatorius Egipte 297-298 m. Galerijus, padedamas Diokletiano, s\xc4\x97kmingai kovojo su Sasanid\xc5\xb3 Persija. 299 m. jis nusiaub\xc4\x97 pers\xc5\xb3 sostin\xc4\x99 Ktesifon\xc4\x85. Diokletianas vadovavo deryboms ir pasiek\xc4\x97 ilgalaik\xc4\x99 ir palanki\xc4\x85 taikos sutart\xc4\xaf.'